Piso Jakab

**Piso Jakab** ([Medgyes](https://hu.wikipedia.org/wiki/Medgyes" \o "Medgyes), ? – [Pozsony](https://hu.wikipedia.org/wiki/Pozsony), [1527](https://hu.wikipedia.org/wiki/1527)) [jogi](https://hu.wikipedia.org/wiki/Jog) doktor, [apostoli](https://hu.wikipedia.org/wiki/Apostol) protonotárius, a [pécsi](https://hu.wikipedia.org/wiki/P%C3%A9cs) Szent János egyház [prépostja](https://hu.wikipedia.org/wiki/Pr%C3%A9post), [II. Lajos](https://hu.wikipedia.org/wiki/II._Lajos_magyar_kir%C3%A1ly) [király](https://hu.wikipedia.org/wiki/Kir%C3%A1ly) nevelője és titkára, koszorús költő, szónok és államférfi a [16. század](https://hu.wikipedia.org/wiki/16._sz%C3%A1zad) első felében.

Élete

Tudományával és szellemességével általános elismerésben részesült. Mint királyi követ megfordult [II. Gyula pápánál](https://hu.wikipedia.org/wiki/II._Gyula_p%C3%A1pa) [Rómában](https://hu.wikipedia.org/wiki/R%C3%B3ma). A híres [Rotterdami Erasmusszal](https://hu.wikipedia.org/wiki/Rotterdami_Erasmus) bizalmas barátságban volt. Szoros kapcsolatban állt a bécsi humanistákkal, erről tanúskodnak 1502-ben egy bécsi Ausonius-kiadásban megjelent, az olvasóhoz írt kísérő versei, és a Johann Fuchsmagennek 1500-1504 között írt versei, amelyek az innsbrucki Egyetemi Könyvtár 664. jelzetű kéziratában maradtak fenn. II. Gyula, aki a keresztény fejedelmeknek a törökök ellen való egyesítésén buzgólkodott, Pisót [I. Zsigmond lengyel királyhoz](https://hu.wikipedia.org/wiki/I._Zsigmond_lengyel_kir%C3%A1ly) küldte ez ügyben; [1510](https://hu.wikipedia.org/wiki/1510). [január 6-án](https://hu.wikipedia.org/wiki/Janu%C3%A1r_6.) érkezett [Krakkóba](https://hu.wikipedia.org/wiki/Krakk%C3%B3), ahol azonban sikertelen volt közbenjárása. Visszatérve [Magyarországra](https://hu.wikipedia.org/wiki/Magyarorsz%C3%A1g), [II. Ulászló](https://hu.wikipedia.org/wiki/II._Ul%C3%A1szl%C3%B3_magyar_kir%C3%A1ly) királyt serkentette a török elleni háborúra s ősszel visszatért Rómába.

[1514](https://hu.wikipedia.org/wiki/1514)-ben [X. Leó pápa](https://hu.wikipedia.org/wiki/X._Le%C3%B3_p%C3%A1pa) pápai legátusként ismét [Lengyelországba](https://hu.wikipedia.org/wiki/Lengyelorsz%C3%A1g) küldte azzal a szándékkal, hogy megakadályozza a lengyel-orosz háborút, és ehelyett törökellenes akcióra sarkallja [Zsigmondot](https://hu.wikipedia.org/wiki/III._Zsigmond_lengyel_kir%C3%A1ly); júliusban érkezett [Vilniusba](https://hu.wikipedia.org/wiki/Vilnius), ahol Zsigmond király [Vaszilij moszkvai fejedelem](https://hu.wikipedia.org/w/index.php?title=Vaszilij_moszkvai_fejedelem&action=edit&redlink=1" \o "Vaszilij moszkvai fejedelem (a lap nem létezik)) ellen készült hadviselésre, még Piso ottléte alatt fényes győzelmet vívott ki a király az [oroszok](https://hu.wikipedia.org/wiki/Oroszok) ellen; ezt a csatát barátjának, [Coritius Jánosnak](https://hu.wikipedia.org/w/index.php?title=Coritius_J%C3%A1nos&action=edit&redlink=1" \o "Coritius János (a lap nem létezik)) Rómába küldött levelében le is írta. Lengyelországban tartózkodása alatt elnyerte a nemzet szeretetét és a király kegyét, úgyhogy Zsigmond gazdag ajándékokkal jutalmazta meg. [1515](https://hu.wikipedia.org/wiki/1515)-ben jelen volt a lengyel király, [I. Miksa német-római császár](https://hu.wikipedia.org/wiki/I._Miksa_n%C3%A9met-r%C3%B3mai_cs%C3%A1sz%C3%A1r) és [II. Ulászló magyar király](https://hu.wikipedia.org/wiki/II._Ul%C3%A1szl%C3%B3_magyar_kir%C3%A1ly) találkozásán [Bécsben](https://hu.wikipedia.org/wiki/B%C3%A9cs" \o "Bécs) és [Pozsonyban](https://hu.wikipedia.org/wiki/Pozsony). A fiatal II. Lajos király tanítója volt, ezért a király őt a budavári Szent Zsigmond-prépostsággal ajándékozta meg, és a legfontosabb állami ügyekben is kikérte tanácsát és segítségét; így [1523](https://hu.wikipedia.org/wiki/1523)-ban titkos küldetésben volt Zsigmond lengyel királynál, hol a [cseh](https://hu.wikipedia.org/wiki/Csehorsz%C3%A1g) politikai ügyekben fontos eredményeket ért el. [Rotterdami Erasmust](https://hu.wikipedia.org/wiki/Rotterdami_Erasmus) már 1509-től kezdve bizonyíthatóan ismerte, később levélváltásuk Erasmus levélgyűjteményében is kiadta. Erasmus őt tartotta a legtöbbre magyarországi levelezőtársai közül.[[1]](https://hu.wikipedia.org/wiki/Piso_Jakab#cite_note-1) [Szalkai László](https://hu.wikipedia.org/wiki/Szalkai_L%C3%A1szl%C3%B3) egri püspök, majd esztergomi érsek szűkebb köréhez tartozott, költeményei nagy részét is neki dedikálta. Latin versei a Janus Pannonius utáni magyar humanista költészet legszellemesebb és legegyedibb darabjai közé tartoznak.

[1526](https://hu.wikipedia.org/wiki/1526)-ban nemcsak kedves királyát, de összes javait is elvesztette; ezen csapás siettette halálát, mely 1527-ben következett be Pozsonyban.

Művei

* Epistola ad Erasmum Roterdamum. Romae 30. Juni 1509. (Erasmus összes munkáiban T. III. P. 1. Epist. CVIII. 101. l.).
* Epistola ad Joannem Coritium de conflictu Polonorum et Lithuanorum cum Moscovitis, scripta Vilnae, 1514. Romae. (Froben János is kiadta 1515-ben Baselben és a lengyel történeti kútfőkbe is fölvétetett).
* Epigramma (ugyanazon csatára írva, a Carmina de memorabili cede scismaticorum Moscoviorum, per … Sigismundum Regem Poloniae … c. gyűjteményben, hely és év n.).
* Jacobi Pisonis Transylvani, Oratoris et Poetae excellentis, Schedia. Viennae Austriae Excudebat Mich. Zimmermann, anno MDLIV. (egyetlen ismert példánya a krakkói Jagelló Egyetem könyvtárában)
* Ausonii Peonii, Poetae praeclarissimi, Oratio matutina, heroico carmine deducta, feliciter incipit. Viennae, 3. Martii, 1502.

Forrás

https://hu.wikipedia.org/wiki/Piso\_Jakab